Diari Oficial de la Generalitat Valenciana


Sumari del DOGV 1505, del 15-03-1991 (1991/820606)

ORDRE d'11 de febrer de 1991, de la Conselleria de Treball i Seguretat Social, per la qual s'estableix el Pla Ocupacional per a 1991.
-------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/11/(3)/dof/vci/html**

### Dades del document

Número de DOGV
:   1505

Data del DOGV
:   15-03-1991

Secció del DOGV
:   DISPOSICIONS GENERALS

Número del document
:   1991/820606


Data del document
:   11-02-1991

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre d'11 de febrer de 1991, de la Conselleria de Treball i Seguretat Social, per la qual estableix el Pla Ocupacional per a 1991.  
PREAMBUL  
Com una realització més de la política d'ocupació de la Generalitat Valenciana i del PEV-II (1988-1991), es va crear en el passat exercici un programa denominat Pla Ocupacional, el qual dins de l?àmbit de la Comunitat Valenciana se sumava als programes d'ocupació que despleguen el Decret 57/1988, de 25 d'abril, del Consell.  
Aquest programa ha estat inclòs novament en els pressupostos d'aquest exercici i constitueix un instrument de suport conjuntural a la resta de mesures de foment de l?ocupació.  
En aquesta línia de conjuntura, per a l?exercici de 1991, el Pla Ocupacional establert en 1990 es dirigirà a la desocupació en general, i seguirà les mateixes pautes d'actuació, ço és, per mitjà de la realització d'obres i serveis d'utilitat social per part de les corporacions locals i institucions sense afany de guanys. Això tindrà l?objecte de contractar desocupats per un mínim de tres mesos, i es tindrà en compte que aquests pertanyen a col·lectius en què s'acusen més greument les xifres d'atur.  
En atenció d'aquests motius i atesa la disposició final primera del Decret 57/1988, de 25 d'abril, del Consell de la Generalitat Valenciana, i fent ús de les facultats que confereix la Llei 5/83, de 30 de desembre, de Govern Valencià (DOGV 30.12.83) i del Decret 36/98, de 21 de març, del Consell de la Generalitat Valenciana (DOGV de 13.04.88), pel qual s'aprova el Reglament orgànic i funcional de la Conselleria de Treball i Seguretat Social,  
ORDENE:  
Article primer  
El Pla Ocupacional establert per l'Ordre de 19 de juliol de 1990, de la Conselleria de Treball i Seguretat Social (DOGV núm 1.364, de 13.08.90) es regirà en l?exercici de 1991 per aquesta disposició.  
La dotació pressupostària queda xifrada en 352.784.376 de PTA en la línia de subvenció 412/000/91.  
Article segon  
Seran destinatàries de les ajudes previstes en el Pla Ocupacional, les corporacions locals i també les entitats sense afany de de guanys, de la Comunitat Valenciana.  
Les ajudes concedides tindran el concepte de subvenció i es formularan mitjançant transferències corrents, amb destinació a la contractació de personal, desocupat per a la realització d'obres i serveis d'utilitat social; s'hi donarà preferència als municipis que no s'inclouen en els consells comarcals establerts en l?Ordre del Ministeri de Treball i Seguretat Social de 17.01.91 (BOE 22.01.91) i l'ampliació establerta per ordre del mateix Ministeri de 20.02.91 (BOE 21.02.91)  
Article tercer Requisits  
Per tal de concedir les subvencions s'observaran els requisits següents:  
a) De les obres i serveis.  
1. Utilitat social i pública, per tant se n'exclouran les obres i serveis que no estiguen directament destinats a l?ús general o a la prestació de serveis públics.  
2. En el cas de les obres, que aquestes tinguen caràcter de reposició i no d'inversió.  
3. El límit per memòria corresponent a cada obra o servei no podrà ser superior a deu milions de pessetes sense perjudici de poder-se realitzar per fases.  
4. La data d'acabament serà el 31 de desembre de 1991.  
5. Seran executades per administració directa.  
b) Dels contractes de treball.  
1. La contractació haurà de recaure en aturats, preferentment en els que pertanyen a col·lectius en què l'atur efecte en més gran manera.  
2. Els contractes tindran una duració mínima de tres mesos, i es formalitzaran per escrit en qualsevol de les modalitats de contractació temporal vigent.  
3. La selecció dels treballadors es realitzarà mitjançant ofertes genèriques en les oficines de col·locació de l?INEM, i podrà realitzar-se fins a un 20% mitjançant ofertes i personal especialitzat.  
4. S'hi especificarà el salari en els termes del conveni col·lectiu aplicable.  
5. Seguretat Social: Règim General.  
Article quart. Quantia de les ajudes i compatibilitat d'aquestes.  
La quantia de les subvencions podrà assolir el 90% del cost corresponent a la contractació del personal desocupat, i s'inclourà la cotització a càrrec de l?empresa, a la Seguretat Social per totes les contingències d?aplicació.  
Les subvencions regulades per aquesta ordre seran incompatibles amb qualssevol altres procedents de distentes administracions públiques i/o institucions públiques i, privades, destinades als mateixos conceptes que aquelles  
Article cinquè. Procediment, resolució i recursos,  
1. Les corporacions locals, provincials i entitats públiques i privades sense afany de lucre que pretenguen beneficiar-se de les subvencions establertes en aquesta disposició, ho sol·licitaran segons model annex, en les direccions territorials de Treball i Seguretat Social, en el termini d'un mes a comptar des de l'endemà de la publicació al DOGV.  
2. S'adjuntarà a la memòria que s'esmenta en aquest annex, la documentació següent:  
2.1. Certificat de l'acord del ple, comissió de govern, Alcalde-president, etc., per al qual es disposa la sol·licitud de subvencions.  
2.2. Informe de la intervenció o del tresorer de l?entitat, sobre la consignació pressupostada per a l?obra/servei de referència a càrrec de la corporació o institució sol·licitant.  
2.3. Certificat sobre la no concurrència d'altres subvencions destinades a la mateixa finalitat.  
3. Les direccions territorials de Treball i Seguretat Social, rebudes les sol·licituds i completada la documentació, seran competents per a llur resolució i hauran de trametre una còpia de la qual a la Direcció General d'Ocupació i Cooperació.  
4. En el cas que l'obra o servei excedesca l?àmbit territorial d'una província de la Comunitat Valenciana, la competència escaurà a la Direcció General d'Ocupació i Cooperació, la qual podrà demanar tos els informes que crega avinents de les direccions territorials de les províncies on es realitze la intervenció.  
5. Contra les resolucions de les direccions territorials de Treball i Seguretat Social hom pot presentar recurs d'alçada davant la Direcció General d'Ocupació i Cooperació; i la via administrativa esgotarà les resolucions d'aquesta última.  
Article sisé. Pagament de les subvencions  
El procediment per al pagament de les subvencions serà el següent:  
1. Immediatament a la notificació de la resolució de concessió, es farà proposta de pagament per l?import del 60% de la subvenció concedida.  
2. El 25% es farà efectiu després que siga justificada la destinació de la quantitat lliurada anteriorment.  
3. El 15% restant es lliurarà una vegada conste la finaltzació de l?obra o servei i es justifique la totalitat d'allò subvencionat corresponent al cost salarial i de Seguretat Social del personal contractat.  
4. El termini màxim per justificar aquestes despeses serà de tres mesos comptadors des de la terminació de l?obra o servei, i no s'admetrà en cap cas documentació justificativa, amb posterioritat al dia 31 de març de 1992.  
La documentació justificativa a què fan referència els apartats anteriors, haurà d'incloure contractes, altes i, si escau, baixes en la Seguretat Social, nòmines degudament signades i TC2 compressius dels treballadores contractats.  
Les corporacions locals, provincials i institucions públiques, beneficiàries, podran suplir la documentació abans esmentada amb el model de certificat que consta en l'annex II.  
Article seté  
Us resolucions de concessió, s'entendran subjectes a condició resolutòria davant l?incompliment dels termes d'aquelles o d'allò establert en aquesta disposició, i també les infraccions greus en matèria laboral i social que puguen donar-s'hi, una vegada siguen determinades per l'autoritat competent amb caràcter ferm.  
En tot cas, s'ordenarà l?obertura del corresponent expedient de revocació total o parcial de les subvencions concedides, i se'n donarà la preceptiva audiència als interessats.  
La resolució dels expedients de revocació correspondrà a l?òrgan que dictà la resolució revocada, i seguiran el mateix règim quant a recursos administratius citat en l'article cinquè.  
Article vuité  
El serveis tècnics i administratius de la Conselleria de Treball i Seguretat Social podran inspeccionar les obres i serveis subvencionats a l?efecte de llur seguiment i control.  
1 Quan les obres i serveis es localitzen en espais delimitats, hauran d'identificar-se mitjançant la col·locació de cartells on conste la col·laboració de la Direcció General d'Ocupació i Cooperació, de la Conselleria de Treball i Seguretat social. Aquests cartells s'ajustaran, pel que fa a llur tipografia i dimensions, a les característiques de normalització vigents a la Generalitat Valenciana.  
Article nové   
Les direccions territorials de la Conselleria de Treball i Seguretat Social prèviament a la resolució dels expedients assabentaran les organitzacions sindicals més representatives, de les sol·licituds rebudes perquè en un termini no superior a quinze dies puguen emetre els informes sobre els citats expedients que creguen avinents.  
DISPOSICIO DEROGATORIA  
Queda derogada expressament l?ordre de 19 de juliol de 1990, de la Conselleria de Treball i Seguretat Social, la qual va establir el Pla Ocupacional per a l?exercici de 1990.  
DISPOSICIO FINAL  
Aquesta Ordre vigeix l'endemà de la publicació al DOGV.  
València, 11 de febrer de 1991.  
El Conseller de Treball i Seguretat Social,   
MIQUEL DOMENECH I PASTOR  
ANNEX I  
1. Localització de l'obra o servei   
2. Caracterització  
 2.1. Denominació de l'obra o servei   
 2.2. Objectius   
 2.3. Duració en setmanes   
 2.4. Dates previstes d'inici i final: de a   
3. Treballadors necessaris per a la realització de l'obra o servei:  
 3. 1. Nombre de treballadors total   
 3.2. Salaris dia/setmana   
 3.3. Conveni aplicable data publicació   
4. Cost total de l'obra o servei  
 4.1. Materials i maquinària   
 4.2. Import de la mà d'obra .   
 4.2.1. Salaris   
 4.2.2. Seguretat Social (quota empresarial)   
 4.3. Transport   
 4.4. Altres   
 5. Quantia total de la subvenció sol·licitada   
 , a de de 19   
IL·LM. SR. DIRECTOR TERRITORIAL DE TREBALL I SEGURETAT SOCIAL  
Documentació que s'hi aporta:  
A) Memòria de l'obra o servei  
B) Pressupost detallat per unitats d'obra i preus unitaris (només en obres).  
C) Plànol de localització (només en obres)  
Veure annex


Còpia Permalink ELI